
OMAVALVONTASUUNNITELMAN TOTEUTUMISEN YHTEENVETO

Yksikkö: Kissankellon ryhmäkoti
Raportointijakso: 1.7.–30.9.2026
Päivämäärä: 22.10.2026

1. Yhteenveto

Omavalvontasuunnitelma toteutui raportointijaksolla pääosin asetettujen tavoitteiden mukaisesti. Omavalvonnan avulla varmistettiin palvelujen laatu, asiakasturvallisuus sekä toiminnan jatkuva arviointi ja kehittäminen voimassa olevan lainsäädännön ja yksikön toimintaperiaatteiden mukaisesti.

2. Keskeiset havainnot

Asiakas- ja potilasturvallisuus

Palvelu- ja hoitosuunnitelmat päivitettiin suunnitelman mukaisesti. Lääkehoito toteutui yksikön lääkehoitosuunnitelman mukaisesti. Poikkeamat ja läheltä piti -tilanteet käsiteltiin asianmukaisesti, ja niiden perusteella arvioitiin tarvittavat korjaavat ja ennaltaehkäisevät toimenpiteet.

Raportointijaksolla kirjattiin yhteensä 10 poikkeamaa, joista:

· 1 lääkepoikkeama

· 7 kaatumista

· 2 uhkaavaa tilannetta

Henkilöstö ja osaaminen

Henkilöstön suunnitellut lääkehoidon koulutukset toteutuivat raportointijakson aikana. Kesäkaudella yksikössä työskenteli vuosilomien vuoksi useita sijaisia. Kaikki sijaiset olivat kuitenkin yksikölle ennestään tuttuja aiemmista sijaisuuksista, mikä tuki toiminnan jatkuvuutta sekä asiakasturvallisuutta.

Toiminta ja henkilöstömitoitus

Elokuussa yksikköön muutti kaksi uutta asukasta hyvinvointialueen sijoittamana. Raportointijakson päättyessä yksikössä asui 11 asukasta 14 asiakaspaikasta.

Työvuorosuunnittelussa on huomioitu asukkaiden tuen ja hoivan tarve. Päivävuoroissa työskentelee kaksi työntekijää aamuvuorossa, kaksi iltavuorossa sekä yksi välivuorossa. Lisäksi yksikössä työskentelee yövuorossa yksi työntekijä. Asukasmäärän vaihtelu on vaikuttanut henkilöstöresurssien suunnitteluun, ja henkilöstömitoitusta on mukautettu vastaamaan asukkaiden palvelutarpeita. Lakisääteinen henkilöstömitoitus on toteutunut koko raportointijakson ajan.

Toiminnan kehittäminen

Kanta-yhteys otettiin käyttöön elokuussa 2026. Keski-Uudenmaan hyvinvointialueella (Keusote) ei vielä ole mahdollisuutta liittyä järjestelmään, mutta käyttöönottoon tarvittava valmius on olemassa Vantaan ja Keravan hyvinvointialueen sekä Länsi-Uudenmaan hyvinvointialueen palveluiden osalta.

3. Asiakas- ja omaispalaute

Raportointijakson aikana ei vastaanotettu reklamaatioita asiakkailta tai heidän läheisiltään.

4. Arvio

Kokonaisuutena arvioiden omavalvontasuunnitelma on toteutunut hyvin ja tukenut toiminnan laatua, turvallisuutta sekä jatkuvaa kehittämistä. Toiminnassa ei havaittu sellaisia merkittäviä puutteita, jotka olisivat vaarantaneet asiakkaiden turvallisuuden tai palvelun laadun. Omavalvonnan seurantaa jatketaan suunnitelmallisesti, ja havaintoja hyödynnetään toiminnan edelleen kehittämisessä.

